Diari Oficial de la Generalitat Valenciana


Sumari del DOGV 5553, del 11-07-2007 (2007/6951)

Notificació a Ciudad Artista Fallero, SA i altres de l'autodictat en les actuacions del procediment de juridisció voluntària general número 1.384/2006.
-------------------------------------------------------------------------------------------------------------------------------------------------------

### Dades del document

Número de DOGV
:   5553

Data del DOGV
:   11-07-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/6951


Data del document
:   17-05-2007

Organisme emissor
:   Jutjat de Primera Instància Número 10 de València

Tipus de document
:   Edicte

Descriptors 

:   * sistema judicial

Notificació a Ciudad Artista Fallero, SA i altres de l'autodictat en les actuacions del procediment de juridisció voluntària general número 1.384/2006. [2007/6951]  
Procediment: jurisdicció voluntària general 001384/2006.  
Demandant: Maribel Sancho Valero.  
Procuradora: Esperanza Ventura Ungo.  
Julio Giráldez Blanco, secretari judicial del Jutjat de Primera Instància número 10 de València, fa saber:  
Que en este Jutjat se seguix el procediment abans esmentat, en el qual s'ha dictat la resolució següent que literalment diu així:  
«Diligència. València, 17 de maig de 2007  
L'estenc jo, el secretari judicial, per a fer constar que el dia 29 de novembre de 2006, la procuradora Esperanza Ventura Ungo, en nom i representació de Maribel Sancho Valero ha presentat en el deganat escrit de demanda de juí ordinari, a la qual acompanya documents numerats de l'1 al 21 i còpies de tot això. La demanda ha quedat registrada amb el número 001384/2006.  
Cosa que comunique. En done fe.  
Interloctutòria. Jutge que la dicta: Juan Carlos Artero Mora.  
Lloc: València.  
Data: 17 de maig de 2007  
Antecedents de fet  
Primer. La procuradora Esperanza Ventura Ungo, que actua en nom i representació de Maribel Sancho Valero, segons acredita amb el poder que acompanya, ha presentat demanda de juí ordinari, i s'assenyalen com a parts demandades la mercantil Ciudad Artista Fallero, SA i qualsevol altres persones ignorades a les quals poguera perjudicar la usucapió reclamada, i suplica es dicte en el seu dia sentència per la qual es declare que Maribel Sancho Valero, és titular dominial per usucapió de l'habitatge situat a València, carrer Salvador Rubio, núm. 6, pis 2.º, porta 6.  
Segon. Expressa l'actor que la quantia de la demanda és la de 13.588,88 euros.  
Fonaments de dret  
Primer. Examinada l'anterior demanda, s'estima, a la vista de les dades i documents aportats, que la part demandant reunix els requisits de capacitat, representació i postulació processals, necessaris per a comparéixer en juí conforme al que determina en els articles 6, 7, 23 i 31 de la Llei 1/2000, d'Enjudiciament Civil (LECn).  
Segon. Així mateix, vistes les pretensions formulades en la demanda, este Jutjat té jurisdicció i competència objectiva per a conéixer estes, segons els articles 37, 38 i 45 de l'esmentada llei processal.  
Pel que fa a la competència territorial, este Jutjat resulta competent per aplicació de l'article 52.1.1.º de la LEC.  
Per últim, pel que respecta a la classe de juí, la part actora, complint el que ordena l'article 253.2 de la LECn ha assenyalat la quantia de la demanda en 13.588,88 euros, per la qual cosa procedix substanciar el procés pels tràmits del juí ordinari, segons disposa l'article 249.  
Tercer. Per tot allò exposat procedix l'admissió a tràmit de la demanda i, com ordena l'article 404 de la LECn, es trasllada esta, amb entrega de còpia i dels documents acompanyats, a la part demandada, i se la cita, amb els advertiments i advertències legals, perquè la conteste en el termini de 20 dies hàbils computats des de l'endemà de la citació.  
Part dispositiva   
S'admet a tràmit la demanda presentada per la procuradora Esperanza Ventura Ungo, en nom i representació de Maribel Sancho Valero, davant de la mercantil Ciudad Artista Fallero, SA i qualsevol altres persones ignorades a les quals poguera perjudicar la usucapió reclamada, sobre reclamació del domini d'un habitatge per usucapió, i se substancia el procés per les regles del juí ordinari.  
2. Traslladeu la demanda a les parts demandades, i entregueu còpia d'esta i dels documents acompanyats, i se'ls cita amb lliurament de l'oportuna cèdula perquè la contesten en el termini de 20 dies hàbils, computat des de l'endemà de la citació.  
Comuniqueu a les parts demandades que si no compareixen dins del termini se les declararà en situació de rebel·lia processal (article 496.1 LECn). Comuniqueu-los així mateix, que la compareixença en juí s'ha de realitzar mitjançant procurador i amb assistència d'advocat (articles 23 i 31 LECn).  
3. Pel que fa a l'altressí de primer, es consideren fetes les manifestacions contingudes en este.  
4. Pel que fa a l'altressí de segon, s'acordarà en el moment processal oportú.  
5. Lliureu el corresponent edicte al Diari Oficial de la Comunitat Valenciana, a fi de citar a termini als demandats, i feu entrega d'este a la part demandada perquè tinga cura del diligenciament i gestió.  
Manera d'impugnació: mitjançant recurs de reposició davant este Jutjat, no obstant això, es durà a efecte allò acordat. El recurs s'haurà d'interposar per escrit en el termini de cinc dies hàbils comptadors des de l'endemà de la notificació, amb expressió de la infracció comesa a juí del recurrent, sense els requisits del qual no s'admetrà el recurs (articles 451 i 452 de la LECn).  
Ho acorda i firma sa senyoria. En done fe.»  
Firma del jutge. Firma del secretari.  
I perquè valga de citació als demandat Ciudad Artista Fallero, SA i qualsevol altres persones ignorades a les quals poguera perjudicar la usucapió reclamada, en trobar-se en parador ignorat, expedisc i lliure este edicte.   
València, 17 de maig de 2007.- El secretari judicial: Julio Giráldez Blanco.